இந்த மாற்றங்கள் மனிதர்களையும் பாதிக்கிறது. மனம், அமைதி இல்லாமல் எதையாவது சிந்தித்துக் கொண்டே இருக்கிறது. ஜாதகத்தில் சந்திரன் பலம் குன்றியவர்கள் இருப்பு கொள்ள முடியாமல் தவிப்பார்கள். மனவளம், மனநிலை குன்றியவர்களின் நிலை இன்னும் மோசமாக இருக்கும். அவர்களால் இயல்பாக இருக்க முடியாமல் போகும். எதிரும், புதிருமான மனநிலை கொண்டிருப்பார்கள். சோகம், வருத்தம், விரக்தி கொண்டு படுத்த படுக்கையாக இருப்பார்கள். இல்லையென்றால் மிதமிஞ்சிய ஆக்ரோஷத்தில் இருப்பார்கள். ஆத்திரமும், கோபமும், வெறியும், இயலாமையும் மிகுந்து இருக்கும். ஆகையால்தான் அமாவாசை, பவுணர்மி நாட்களை இறைவழிபாட்டில், பக்தி மார்க்கத்தில் நிலை நிறுத்த ஆன்மிகம் நமக்கு வழிகாட்டுகின்றது.